《故太尉兼中书令赠太师西平王挽词》
唐代·权德舆

翊戴推元老，谋猷合大君。河山封故地，金石表新坟。

剑履归长夜，笳箫咽暮云。还经誓师处，薤露不堪闻。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。